Document ID: 31998R1570

Uredba Komisije (ES) št. 1570/98
z dne 17. julija 1998
o spremembi prilog od I do IV Uredbe Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora [1], kakor je bila nazadnje spremenjena z Uredbo Komisije (ES) št. 1569/98 [2], ter zlasti členov 6, 7 in 8 Uredbe,
ker so bile priloge od sprejetja Uredbe večkrat spremenjene; ker je zaradi številnih sprememb, kompleksnosti in razpršenosti po raznih Uradnih listih besedila težko uporabljati in zato niso jasna, kar naj bi bila bistvena značilnost celotne zakonodaje; ker jih je zato treba prečistiti; ker bi bilo treba hkrati popraviti ali natančneje izraziti ime ali kemijski opis nekaterih spojin ter popraviti nekatere bistvene napake;
ker so ukrepi, predvideni s to uredbo, v skladu z mnenjem Stalnega odbora za zdravila za uporabo v veterinarski medicini,
SPREJELA NASLEDNJO UREDBO:
Člen 1
Priloge od I do IV k Uredbi (EGS) št. 2377/90 se spremenijo, kakor je navedeno v Prilogi k tej uredbi.
Člen 2
Ta uredba začne veljati 60. dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. julija 1998

Labels: 0
17
20
6